google/wiki40b huggingface dataset:
Fabio Cerutti

Junior

Cerutti deltok i U23-EM i friidrett 2007 i Debrecen. Han kvalifiserte seg til finalen, med 10,39 i kvalifiseringsheatet og 10,29 i semifinalen, men greide bare 10,40 i finalen, og endte på fjerdeplass. Storbritannia tok de to øverste plassene på pallen; Simeon Williamson vant gull og Craig Pickering sølv.

Senior

På nasjonalt nivå fikk han sølv på 100 meter i 2007, og gull i 2008. I 2009 tangerte han den italienske rekorden da han vant semifinalen sin på 6,55 sekunder. Imidlertid ble han diskvalifisert i finalen, på grunn av tyvstart, og Simone Collio vant mesterskapet. 
I EM innendørs i friidrett 2007 nådde han finalen, og endte her på sjetteplass med tiden 6,65. EM-tittelen gikk til Jason Gardener, som løp på 6,51. 
Han representerte Italia i Sommer-OL 2008 i Beijing. Her deltok han i 4x100 meter stafett, sammen Emanuele di Gregorio, Simone Collio og Jacques Riparelli. I kvalifiseringen ble de diskvalifisert, og gikk ut av konkurransen. Individuelt løp han også 100 meter, men med 10,49 i kvalifiseringsheatet gikk han ikke videre til semifinalen. 
I EM i friidrett innendørs 2009 i Torino fikk han sølv på 60 meter med tiden 6,56, bak Dwain Chambers. Landsmannen Emanuele Di Gregorio tok bronsen. Han deltok også i VM i friidrett 2009 i Berlin, her ble han slått ut i kvartfinalen på 100 meter, med 10,37 sekunder og 7.-plass i sitt heat. Stafettlaget kom til finalen, og endte på sjetteplass. 
I EM i friidrett 2010 deltok han på 100 meter, men ble slått ut i semifinalen. Han kom på fjerdeplass i sitt heat, med tiden 10,33, men kun de to beste gikk videre til finalen. Året etter deltok han på det italienske stafettlaget som kom på femteplass på 4 x 100 meter i VM i friidrett 2011. 
Den 17. juni 2012 i Sassari løp han 100 meter på 10,24, og ble med det kvalifisert til EM i friidrett 2012 i Helsingfors. I EM løp han på 10,36 i kvalifiseringsheatet, og gikk videre til semifinalen. Der ble han imidlertid slått ut, med tiden 10,50.
Veronica Campbell-Brown

Karriere

Campbell gikk på University of Arkansas, der hun markerer seg som en sprintstjerne i et miljø som domineres av langdistanseløpere.
Under OL i 2000 var hun med på Jamaicas lag som vant sølv på 4 x 100 m stafett.
I OL 2004 kom hun først på tredjeplass på 100 meter, og to dager senere vant hun 200 meter-finalen foran Allyson Felix fra USA.
Også denne gangen deltok hun på Jamaicas lag på kortstafetten, og kunne klatre helt til topps på seierspallen sammen med lagvenninnene Aleen Bailey, Tayna Lawrence og Sherone Simpson. 
Under VM 2007 i Osaka tok hun gull på en rekordjevn 100 meter. Hun fikk tiden 11,01, samme tid som amerikanske Lauryn Williams, men ble dømt foran i mål. Bronsemedaljen gikk til Carmelina Jeter, USA, som fikk tiden 11,02.
Etter OL i Beijing i 2008, der hun vant gull på 200 meter, ble Campbell-Brown utnevnt til kommandør av Utmerkelsesordenen.
I 2009 vant hun sølv på 200 meter ved VM i friidrett 2009 i Berlin, der hun ble slått av Allyson Felix fra USA. På 100 meter kom hun på fjerdeplass, til tross for en sesongbestenotering for hennes del, med 10,95 sekunder. Hun vant gull på 60 meter ved VM i friidrett innendørs 2010 i Doha, og ved VM i friidrett 2011 fikk hun tre medaljer; gull på 200 meter og sølv på 100 meter og 4 x 100 meter. På 100 meter ble hun slått av Carmelita Jeter, og USA vant også stafetten. Jamaica løp inn på ny jamaicansk rekord på 41,70 sekunder. 
I mars 2012 ble hun verdensmester innendørs, da hun vant 60 meter med tiden 7,01.
Hun tok sølv under Sommer-OL 2016.
Obeliskjordfly

Utseende

Et middelsstort (vingespenn 29 – 38 mm), grått nattfly med markerte vingetegninger. Arten er nokså variabel og ganske lik på hvetejordfly (Euxoa tritici), man må gjerne undersøke kjønnsorganene for å skille artene sikkert. Forvingen er gråbrun, framkanten vanligvis noe lysere, med lyse nyre- og ringmerker. Området mellom og rundt disse er mer eller mindre svart. Den har vanligvis en tykk, svart rotstrek og en svart flekk (tappmerke) bak ringmerket. Bakvingen er silkeaktig hvit med brun ytterkant.

Levevis

Larven lever på ulike lave planter. De voksne sommerfuglene flyr i august – oktober.

Utbredelse

Den er utbredt i Nord-Afrika, Midtøsten, Europa og vestlige og sentrale deler av Asia. I Norge er den funnet i den sørlige delen av landet, fra Østfold til Hordaland.
Nurikabe

Nurikabe (ぬりかべ) er en yōkai, eller ånd, fra japansk mytologi. Den manifesterer seg som en mur, og misleder reisende om natten. Det nytter ikke å prøve å gå rundt den, da den utvider seg selv i det uendelige. Muren forsvinner hvis man banker på den nederste delen av den.

Nurikabe i moderne tid

Nurikabe opptrer, i likhet med andre yōkai, ofte i både manga og anime, på samme måte som Frankensteins monster og Dracula gjør i vestlig populærkultur. For eksempel opptrer en nurikabe i mangaen og animeen «Ge Ge Ge no Kitaro» som heltens allierte. I en episode av «Azumanga Daioh», forestiller Osaka seg Chiyo-chan i et nurikabe/kostyme.
Et nurikabe-inspirert monster, Whomp, er med i videospillet «Super Mario 64».
Coachella

Coachella, offisielt Coachella Valley Music and Arts Festival, er en årlig tredagers musikk- og kunstfestival i USA avholdes over to weekender på Empire Polo Club i Indio i California. Den ligger i Coachella Valley i Coloradoørkenen. Festivalen ble grunnlagt av Paul Tollett i 1999 og byr på mange genrer av musikk, herunder rock, indie, hiphop, elektronisk musikk, samt kunstinstallasjoner og skulpturer. De viktigste scenene er Coachella-scenen, Utendørsteater, Gobi-teltet, Mojave-teltet, og Sahara-teltet (en mindre oasekuppel som ble anvendt i 2006 og 2011), mens den nye Yuma-scenen ble innført i 2013.

Historie

Festivalens opprinnelse kan spores tilbake til en konsert i 1993, hvor Pearl Jam spilte på Empire Polo Club mens de boikottet spillesteder kontrollerert av Ticketmaster. Pearl Jam-konserten viste stedets levedyktighet som vertskap for store begivenheter, hvilket førte til den første Coachella-festivalen, som ble avholdt i oktober 1999 over to dager. På grunn av sin avsides beliggenhet og sitt varme klima gikk det flere år før det neste store evenementet.
Universitetet tunnelbanestasjon

Universitetet tunnelbanestasjon er en stasjon på Stockholms tunnelbane i Frescati i bydelen Norra Djurgården i Stockholm kommune.
Stasjonen betjener og er oppkalt etter Stockholms universitet. Den ligger på T-bane 2 (rød linje) mellom stasjonene Tekniska högskolan og Bergshamra. Stasjonen ble tatt i bruk 12. januar 1975.
Stasjonen ligger ca. 20–25 meter under bakken.
Volleyball under Panamerikanske leker 1991

Volleyball under Panamerikanske leker 1991. Volleyball var en av flere sporter i de ellevte Panamerikanske leker som ble arrangert i Havanna på Cuba i perioden 2. til 18. august 1991. Det var tiende gangen som volleyball var med i de panamerikanske leker. Det var to turneringer, en for menn og en for kvinner, Cuba vant begge.
I Can't Tell a Waltz from a Tango

«I Can't Tell a Waltz from a Tango» er en amerikansk populærmusikksang med melodi og tekst av Al Hoffman og Dick Manning. Den ble publisert i 1954.
Den best kjente versjonen i USA ble spilt inn på plate av Patti Page, den best kjente versjonen i Storbritannia av Alma Cogan. Begge ble spilt inn i 1954.
Innspillingen med Page ble utgitt av Mercury Records med katalognummer 70458. Den andre siden var «The Mama Doll Song».
Innspillingen med Cogan ble utgitt av His Master's Voice som 78-plate med katalognummer B10786 og som single med katalognummer 7N 271. Den andre siden var siden var «Christmas Cards».
Rita Williams with Jacques Leroy and his Orchestra har også spilt inn sangen. I Norge ble den utgitt på 78-platen Harmoni 606.
Den ble ofte anvendt i komedieprogrammet, The Goon Show, på BBC radio, med Ray Ellington and his quartet. Denne fremførelsen la til ekstra humor i Goons-stil, hvor medlemmer av rollebesetningen sluttet seg til den.

Norsk versjon

Erik Diesen har skrevet en norsk tekst. Den norske tittelen er «Danser jeg vals eller tango?». Frank Robert med orkester har spilt inn sangen. Den ble utgitt på 78-platen Columbia GN 1550 i 1955.
2011 Veteraniya

2011 Veteraniya er en hovedbelteasteroide med en omløpstid på 1 347,2016769 dager (3,69 år).
Asteroiden ble oppdaget den 30. august 1970.
Vaksvik

Vaksvik er en bygd i Ørskog kommune og ligger litt lengre sørøst ved Storfjorden på Sunnmøre i Møre og Romsdal fylke.
Vaksvik ligger ved riksvei 650. Fra bygda er det vei mot nord, over Kjersemfjellet, til Tresfjord i Vestnes kommune. Denne fjellovergangen er en smal grusvei og er vinterstengt. Fordi den er avmerket på kartet har det noen ganger hendt at større kjøretøy som bruker GPS kjører seg fast oppe på fjellet.
Hirotaka Iida

Karriere

Hirotaka Iida startet sin profesjonelle karriere i Yokohama F. Marinos i 2001.
Mireditha

Utseende

Små (ca. 3 millimeter), brede, blanke, mørke bladbiller, oftest metallisk glans.

Levevis

Både larvene og de voksne (imago) er planteetere.

Utbredelse

Slekten er utbredt i Asia, særlig i Kina.
Unbreakable

Handling

David Dunn (Bruce Willis) overlever en massiv togkollisjon som den eneste av mange hundre passasjerer. Ikke bare kommer han ut av ulykken med livet i behold; han har ikke pådratt seg en eneste skramme. David blir kontaktet av Elijah Price (Samuel L. Jackson) som lider av den meget sjeldne sykdommen "osteogenesis imperfecta". Denne sykdommen gjør at beina i kroppen hans er skjøre som glass, og han har siden barndommen blitt omtalt som «Mr. Glass». Price, som driver en eksklusiv virksomhet i salg av tegneserier, er overbevist om at Dunn er en superhelt. Etter å ha blitt forfulgt og nærmest invadert av Elijah Price, innser David at han aldri har vært syk eller skadet i hele sitt liv.
Ulf Kristersson

Tidlig liv og karriere utenfor politikken

Kristersson bodde i sin hjemby Lund frem til fem års alderen. Han er oppvokst i Torshälla utenfor Eskilstuna og er sønn av økonom, Lars Kristersson (1938-2015) og Adjunkt Karin Kristersson (født Axelsson 1938).
Han gikk på videregående skole i Eskilstuna, hvor han var ferdig i 1983. Han utførte deretter verneplikt som troppssjef i 1983-1984 på S 1 i Enköping. Han flyttet senere til Uppsala for å studere forretningsøkonomi og samfunnsøkonomi på Uppsala universitet. Han ble uteksaminert der i 1992. I løpet av studiet var han også aktiv i Södermanlands-Nerikes Nation, og var blant annet programsekretær. I mai 2013 ble han æresmedlem i nasjonen.
Kristersson er bosatt i Strängnäs, og har vært gift med Birgitta Ed siden 1991. Paret har tre døtre sammen som er adoptert fra Kina. Ed har jobbet som PR konsulent, men har siden 2018 startet på en utdannelse for å bli prest..
Kristersson var markedsføringsleder for Timbro Publisher (1995-1998), parallelt med hans arbeid som riksdagmedlem av riksdagen. I 1994 lanserte han boken «Non-working Generation». I boken argumenterer han mot den svenske modellen og velferdsstaten, som han sammenligner med apartheid og anser at folk blir presset inn i passivitet.
I perioden 2000-2002 arbeidet Kristersson som kommunikasjonsdirektør hos IT-firmaet Connecta i Stockholm.
Kristersson var styreleder i Adoptionscentrum fra 2003-2005.
Émerson Carvalho da Silva

Landslaget

Émerson Carvalho da Silva spilte 1 landskamp for Brasils herrelandslag.
Alan Cunningham

Tidlig karriere og første verdenskrig

Cunningham ble født i Dublin i Irland. Han ble utdannet ved Cheltenham College og Royal Military Academy før han ble hæroffiser i 1906. Under første verdenskrig tjenestegjorde han i Royal Horse Artillery og mottok et Military Cross i 1915 og en Distinguished Service Order i 1918.
I 1937 ble artillerikommandør i 1. infanteridivisjon. I 1938 ble han forfremmet til Generalmajor (Major-general) og sjef for 5. luftverndivisjon.

Andre verdenskrig

I begynnelsen av andre verdenskrig kommanderte, i korte perioder, Cunningham flere infanteridivisjoner i Storbritannia før han ble forfremmet til generalløytnant (lieutenant-general) og kommandør for de britiske og samveldestyrker i Britisk Øst-Afrika.
Under Felttoget i Øst-Afrika fikk Cunningham ordre av general Archibald Wavell (øverstkommanderende for Midtøstenkommandoen) å gjenerobre Britisk Somaliland og erobre Addis Abeba i Etiopia fra italienerne. Samtidig skulle generalløytnant William Platts styrker i Sudan rykke inn i Etiopia gjennom Eritrea. Cunninghams fremrykking startet med okkupasjonen av havnebyene Kismayo og Mogadishu ved kysten av Italiensk Somaliland. De italienske styrkene hadde allerede trukket seg tilbake videre inn i landet. 6. april 1941 entret Cunninghams styrker Addis Abeba. 11. mai møtte Cunninghams nordligste styrker, under ledelse av den sørafrikanske brigader Dan Pienaar, Platts styrker under generalmajor Mosley Mayne under beleiringen av Amba Alagi. 20. mai mottok Mayne den italienske hæren i Øst-Afrikas, under ledelse av Amedeo av Aosta, kapitulasjon ved Amba Alagi.
Cunninghams felttog var raskt og resulterte i 50 000 krigsfanger og kun 500 egne omkomne.
På grunn av suksessen i Øst-Afrika ble Cunningham utnevnt til sjef for den nye Åttende armé i Nord-Afrika i august 1941. Hans første oppgave var fra 18. november å lede general Claude Auchinlecks offensiv igjennom den libyske ørkenen. Felttoget støtte fort på problemer som gjorde at Cunningham ville avbryte felttoget. Hans overordnede delte ikke denne oppfatningen og han ble avsatt. Han returnerte til Storbritannia og tjenestegjorde først som kommandant for forsvarshøyskolen (the Staff College) (1942), så som øverstkommanderende i Nord-Irland (1943) og Øst-England (1944).
Cunningham ble adlet i 1941. Han ble utnevnt til ridder storkors av Sankt Mikaels og Sankt Georgs orden og ridder kommandør av Order of the Bath.

Etter andre verdenskrig

Etter andre verdenskrig returnerte Cunningham, som i 1945 var blitt forfremmet til general i 1945, til Midtøsten som Høykommissær til det britiske Palestinamandatet fra 1945 til 1948. I 1948 utløp det britiske mandatet og staten Israel ble opprettet.
Cunningham døde i Tunbridge Wells i Kent i England.
Barne-TV (NRK)

Barne-TV er betegnelsen på TV-programmer på NRK for målgruppen 2–7 år. Denne programtittelen ble brukt første gang i 1970. Begrepet blir ofte brukt i en noe utvidet form som også omfatter programmer for eldre barn. Betegnelsen «barne-TV» er på norsk dessuten blitt brukt om underholdende eller belærende barneprogrammer på fjernsyn generelt, altså uavhengig om de har blitt vist på NRK Barne-TV eller ikke.
Siden 2007 har Barne-TV vært betegnelsen på en programflate på NRK Super (som strekker seg fra kl 18.00 til 18.35 mandager til søndager).

Historie

NRK startet sine TV-sendinger rettet mot barn høsten 1960, og ansvarlig var Lauritz Johnson. I starten het programmet I kosekroken, og ble kun sendt en gang i uken kl. 18.00, et tidspunkt som forble uendret, helt til NRK Super overtok barneprogrammene (en periode var sommeren et unntak, da Barne-TV ble sendt en halv time senere). I begynnelsen var de fleste i barne-TV redaksjonen lærere, noe som preget programmene, og ga programmene et pedagogisk preg. I 1969 kom Pompel og Pilt, som var et opprør mot de pedagogiske programmene. Lekestue, som kom i 1967 kombinerte lek og læring. Programtittelen barne-TV ble brukt første gang i 1970. Til tross for at betegnelsen først og fremst brukes om programmer for førskolebarn, har begrepet ofte blitt brukt i en noe utvidet form som også omfatter programmer for eldre barn og barneprogrammer på fjernsyn generelt, altså uavhengig om de har blitt vist på NRK Barne-TV eller ikke.
Lekestue, Labbetuss, Portveien 2 og Sesam stasjon er eksempel på produksjoner som ble sendt i Barne-TV-flaten.
Blikkbåx kom i 1987 og var det første programmet med barn som programledere. Dette programmet var imidlertid rettet mot eldre barn og stod litt utenfor Barne-TV-konseptet i streng forstand. Det ble etterfulgt av Midt i smørøyet.
NRK Super ble startet 1. desember 2007. Ved oppstarten av kanalen ble en del av barneprogrammene sendt parallelt i TV-kanalene NRK1 og NRK Super. Med utbyggingen av digitalt bakkenett ble sendefrekvensen til NRK Super og NRK3 tilgjengelig for alle lisensbetalere. Fra og med 2010 sendes Barne-TV utelukkende i NRK Super etter å ha vært en fast programpost på NRK1 siden 16. september 1960.

TV-programmer for barn og unge sendt på NRK

Listen omfatter et utvalg norske studiopresentasjoner med norske og utenlandske fjernsynsserier og kortfilmer til barn og unge vist på NRK, ofte under den daglige programskilet «Barne-TV». Årstallet viser når programmen først ble sendt.
Campulipus suturalis

Utseende

Langstrakte, langbeinte, middelsstore (ca. 15 millimeter) gullbasser. De er svarte med mer eller mindre oransjerøde dekkvinger, pronotums sider kan være mer eller mindre røde. Pronotum er kledt med fine, gulaktige hår. Hodet har litt forlenget "snute".

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Arten er utbredt i Sør-Afrika.
Gucheng (Xiangfan)

Gucheng (kinesisk: 谷城县; pinyin: Gǔchéng Xiàn) er et fylke i provinsen  Hubei i Folkerepublikken Kina. Det ligger innen  byprefekturet Xiangfan.
I 1999 var befolkningen der på 556 066.
Gucheng fikk på 1600-tallet en katolsk misjon, drevet av jesuittordenen. Etter at ordenen ble opphevet sent på 1700-tallet, overtok presteordenen lasaristene. Der virket blant annet patrene Jean-François-Régis Clet og Jean-Gabriel Perboyre, som ble henrettet for sin tros skyld i henholdsvis 1820 og 1840 (begge helligkåret av pave Johannes Paul II i hhv. 2000 og 1996).
Marskalk

Rettsmyndighet

Marskalk (engelsk marshal) er også en tittel på rettshåndhever (politi) i enkelte byer i USA og andre steder, også som en del av tittel i sammensetninger som Provost-Marshal o.a. En marskalk er utnevnt av byens ledelse (bystyre eller magistrat).
Marskalk kunne også være æresvakt ved en kiste under en begravelse. Skikken er ikke vanlig lenger. Marskalkene, det var alltid to, var vanligvis nære venner eller kolleger av nærmeste pårørende.
KLM (humortrio)

KLM var en norsk humortrio, bestående av komikerne Trond Kirkvaag, Knut Lystad og Lars Mjøen. Trekløveret har underholdt nordmenn med sine ville sprell både på TV og i radio, og har også sin egen fanklubb, KLM Fanklubb. Selv om de har hatt stor suksess både i sine TV- og radioserier, er nok KLM aller mest kjent fra seriene om Brødrene Dal – Professor Drøvels Hemmelighet (1978), Spektralsteinene (1981), Legenden om Atlant-is (1993) og Mysteriet om Karl XIIs Gamasjer (2005), samt teaterforestillingen Vikingsverdets forbannelse (1997).
Lystad og Mjøen traff hverandre i 1973 i forbindelse med Harald Tusbergs «Smil til det skjulte kamera». De fant tonen umiddelbart og begynte snart å lage radiosketsjer sammen. Kirkvaag «oppdaget» Lystad og Mjøen via radioprogrammet «Bedre Sent Enn Alvor» i 1975, og KLM startet sitt samarbeid med TV-serien NyNytt i 1976. Da hadde Kirkvaag allerede jobbet i NRK i nesten 10 år.
Lystad og Mjøen fjernsynsdebuterte forøvrig i programmet Hvad nuh?! med en sketsj om hjemmefronten. Programmet ble sendt 8. mai (frigjøringsdagen) og utløste en storm av kritikk. KLM har hele tiden hatt britiske Monty Python som sine forbilder, og de fleste av seriene deres har mye av den samme humoren som man finner i Monty Python's Flying Circus. I 1985 spilte KLM inn sin eneste spillefilm. Tittelen Noe helt annet er inspirert av Monty Pythons And Now for Something Completely Different.

Noe helt annet

KLM laget i 1985 sin eneste spillefilm, Noe helt annet. Handlingen spinner rundt Dracula og er en crazykomedie. Et mangfold av norske kjendiser medvirket i filmen. Filmen fikk senere kult-status i Norge.

KLM i Kvitt eller Dobbelt

I 2006 vant Ådne Feiring 48 000 kr i Kvitt eller Dobbelt da han gikk opp i emnet KLM.

Hederspris

1. september 2007 fikk KLM Komiprisens hederspris. Lystad og Mjøen mottok prisen; Kirkvaag var for syk til å delta på prisutdelingen.
Den ortodokse kirke i Tsjekkia og Slovakia

Historie

Selv om de hellige Kyrillos og Methodios misjonerte i Mähren på 800-tallet, har ikke den ortodokse kristendommen hatt noen sammenhengende historie i området. Først tusen år senere, på 1860-tallet, førte den panslavistiske bevegelse til at en del tsjekkere konverterte fra katolisismen til den ortodokse tro. Den første menigheten ble grunnlagt i 1874 i Praha, som fra 1883 var underlagt det russisk-ortodokse eparkiet i Tsjernivtsi (dagens Ukraina). Hovedvekten av ortodokse var i de østlige landsdelene, dvs. Karpato-Ukraina og Slovakia.
Etter Tsjekkoslovakias uavhengighet (1918) fikk landet to egne eparker. Disse valgte imidlertid å tilknytte seg det økumeniske patriarkat i Konstantinopel (epark Jindřich Brabec, 1923–1959) og den serbisk-ortodokse kirke (epark Gorazd Pavlík, 1924–1942), ikke den russisk-ortodokse.
Etter andre verdenskrig falt Karpato-Ukraina til Ukraina, slik at antallet ortodokse i Tsjekkoslovakia ble kraftig redusert. De resterende menighetene stilte seg under Moskva-patriarkatets beskyttelse i 1946, som innsatte Jelevferij Voroncov som epark av Praha. Fem år senere erklærte patriarken av Moskva den tsjekkoslovakiske ortodokse kirke for autokefal. Den økumeniske patriark godkjente derimot ikke kirkas autokefali og betraktet den som en autonom delkirke av sitt patriarkat, dog uten å oppnevne nye eparker.
Med oppdelingen av Tsjekkoslovakia i 1993 ble kirka delt i to uavhengige kirkeprovinser, men fortsatte som én kirke, og skiftet navn til den ortodokse kirke i Tsjekkia og Slovakia. Fra 1998 blir kirkas autokefali også anerkjent av den økumeniske patriark.
Leandro Simioni

Karriere

Leandro Simioni startet sin profesjonelle karriere i Portuguesa i 1994. Han har også spilt for Cercle Brugge KSV, Yokohama F. Marinos, Bahia, Santa Cruz, Rot-Weiß Oberhausen og Hapoel Be'er Sheva FC.
Erichius caelatus

Utseende

En nokså liten (16-20 millimeter), avlangt oval, litt flat, matt svart hjortebille. Hannens mandibler er noe kortere enn hodet og har en kraftig, firkantet tann på undersiden. Oversiden har urgelmessige, blanke, opphøyde felter, mellom disse kledt med lyst brunlige skjell. Hodet er forholdsvis stort bredt, fasettøynene er ganske små. Hode og pronotum har brede, vage lengderibber. Pronotum og dekkvingene har sidestriper dannet av oransje skjell. På beina er lårene svarte.

Levevis

Artene mangler flygevinger og kan ikke fly.

Utbredelse

Arten er utbredt i Chile og Argentina.
Haakon County

Historie

Fylket ble grunnlagt i 1914 og er oppkalt etter Norges kong Haakon VII. Det er det eneste fylket i Sør-Dakota som er oppkalt etter en ikke-amerikansk person.
Priscorrhina

Utbredelse

Arten er utbredt i Øst-Afrika (Malawi og Tanzania).
Heterorrhina chantrainei

Utseende

En middelsstor, avlang, blank, grønn eller rødlig gullbasse.

Utbredelse

Arten lever i Thailand.
Malapandaram

Malapandaram (malapantaram), et dravidisk språk, talt i distriktene Kottayam, Ernakulam og Quilon i delstaten Kerala, samt i delstaten Tamil Nadu, i India av en s.k. scheduled tribe med samme navn.  Språket er förståelig for malayalamtalende, og dets status som språk og ikke dialekt er politisk betinget. Språket ble i 2001 talt av 5900 personer.
Arsenij Jatsenjuk

Liv

Arsenij Jatsenjuk ble født i Czernowitz som sønn av en historieprofessor og en lærerinne i fremmedspråk. 
Jatsenjuk ble 26. februar 2014 presentert på Uavhengighetsplassen i Kiev som kandidat til vervet som midlertidig statsminister. Ukrainas parlament valgte ham som statsminister ved en avstemning 27. februar 2014. Jatsenjuk fikk 371 av 450 stemmer. Vitalij Klitsjkos parti UDAR stemte for Jatsenjuk og han fikk også stemmer fra partiet til den styrtede president Viktor Janukovysj.
Jatsjenjuk meddelte 24. juli 2014 at han ville tre tilbake som statsminister. Ukrainas parlament avslo søknaden 31. juli 2014 og uttrykte samtidig sin tillit til Jatsjenjuk. Parlamentet vedtok videre en særlig krigsskatt.

Politiske standpunkter

Jatsenjuk ble (2014) regnet som tilhenger av medlemskap for Ukraina i NATO og for en liberal næringslivspolitikk. Han regnet samarbeidsavtalen med EU som landets mulighet til modernisering og mente at Russland ønsket å bygge en ny Berlinmur på grensen mellom Ukraina og EU.